
КРИТЕРИЈУМИ ЗА КВАЛИТАТИВНИ ИЗБОР ПРИВРЕДНОГ СУБЈЕКТА


1. Основи за искључење из члана 111. став. 1 тачка 1) – 5)

2.1. Упис у регистар

УСЛОВ:
Привредни субјект мора бити уписан у регистар привредних субјеката, судски регистар, професионални регистар или други одговарајући регистар, ако се такав регистар води у земљи у којој привредни субјект има седиште.

ДОКАЗ:
Овај критеријум доказује се изводом из судског, привредног, професионалног или другог одговарајућег регистра који се води у држави у којој привредни субјект има седиште.
Правна лица: Извод из регистра Агенције за привредне регистре, односно извод из регистра надлежног привредног суда.
Предузетници: Извод из регистра Агенције за привредне регистре, односно извод из одговарајућег регистра.

2.2. Овлашћење, дозвола или чланство

УСЛОВ:
Да подносилац понуде има важећу дозволу надлежног органа за обављање делатности која је предмет јавне набавке.

ДОКАЗ:
Фотокопија важеће Лиценце за домаћи линијски превоз путника, коју издаје Министарство надлежно за послове саобраћаја (сходно чл. 19. став 3. и члана 20. Закона о превозу путника у друмском саобраћају (“Сл. Гласник РС”, бр. 68/2015, 41/2018, 44/2018 – др. Закон, 83/2018, 31/2019 и 9/2020)).

3.1. Укупни приход

УСЛОВ:
Да је понуђач остварио пословни приход од најмање 9.000.000.000,00 динара без ПДВ-а, у последње три доступне финансијске године (2021, 2022. и 2023. година).

ДОКАЗ:
Извештај о бонитету за јавне набавке БОН-ЈН Агенције за привредне регистре, Регистар финансијских извештаја и података о бонитету правних лица и предузетника, који садржи сажети биланс стања и успеха и показатеље за оцену бонитета за последње три финансијске године или биланс стања и/или биланс успеха или званични ревизорски извештај из кога се несумњиво може утврдити висина прихода или други одговарајући валидан доказ из кога би Наручилац могао да утврди ниво минимално захтеваних прихода.

4.1. Списак пружених услуга

УСЛОВ:
Да је понуђач током периода од највише три последње године пре истека рока за подношење понуда вршио услуге превоза путника по основу најмање два Уговора о превозу путника у градовима са популацијом од најмање 100.000 становника према званичним подацима Републичког завода за статистику.

ДОКАЗ:
1. Референц листа – списак референтних послова са јасно истакнутим описом истих (назив референтног наручиоца - назив града, број становника и сл.), именом и контактима купца, али и јасно описаном врстом услуга превоза,
2. Потврда референтног наручиоца посла у слободној форми да су рефентне услуге  вршене у складу са правилима струке и уговореним квалитетом, са идентификационим подацима (назив референтног наручиоца - назив града, број становника, врста услуга и сл.).
3. Фотокопије Уговора (обавезно са првом и последњом страницом) са свим припадајућим Анексима (уколико их има).

Напомене: 

* За Наручиоца није од важности да ли су референтни правни послови окарактерисани искључиво као услуге градског и/или приградског и/или локалног превоза путника, или је у оквиру предмета постоје и друге услуге, односно добра и радови, већ ће циљно тумачити предмете тих правних послова у смислу преовлађујуће врсте предмета, те обима који је захтеван.

** Наручилац задржава право да изврши увид у јавно доступне податке и/или информације и/или документа на Порталу јавних набавки или другим званичним и релевантним интернет презентацијама државних или других органа, као и да се сходно ингеренцијама из члана 142. став 1. и 2. Закона о јавним набавкама обрати понуђачу/има, али и трећим лицима (издаваоцима потврда, референтним Наручиоцима и сл.) у складу са чланом 120. став 2. Закона о јавним набавкама, који имају посредне или непосредне везе са елементима понуде, са захтевом за додатним информацијама и/или додатном документацијом који/е могу помоћи приликом правилног утврђивања чињеничног стања и стварне садржине понуде.

*** Уколико је примаран референтни правни посао закључен са наручиоцем у смислу члана 3. или 4. Закона о јавним набавкама, понуђач мора бити или уговорна страна у том правном послу (члан заједничке понуде) или подизвођач. Свака друга опција (неформални подизвођач који је ангажован од стране извршиоца услуге или другог привредног субјекта за извршење таквих услуга) неће бити прихватљива за Наручиоца и исти неће бити разматрани као део стручног капацитета, односно приликом његовог доказивања.

**** Уколико је понуђач био део заједничке понуде-конзорцијума у референтном послу мора доказати ниво сопствене референце, тј. дела посла који је извршавао, и то релевантном документацијом као што су изјаве под пуном материјалном и кривичном одговорношћу оверене код јавног бележника, дате од стране чланова заједничке понуде-конзорцијума  којима се може утврдити део њиховог обима посла или обима посла самог понуђача и/или споразуми о заједничком наступању где је извршена подела посла и/или записници о примопредаји из којих се то евентуално може утврдити и сл.

***** Под одредницом „и/или“ Наручилац подразумева да је на диспозицији понуђача да определи да ли ће само са једним или више наведених доказа испуњавати захтев овог критеријума, а у зависности шта од података који су потребни за евалуацију понуде је садржано у њима. Наведено подразумева да је довољан и један од наведених доказа уколико се из њега може утврдити испуњеност захтева критеријума.

4.2. Техничка лица или тела - контрола квалитета

УСЛОВ:
Понуђач мора да има радно ангажовано, у складу са важећим Законом о раду ("Сл. гласник РС", бр. 24/2005, 61/2005, 54/2009, 32/2013, 75/2014, 13/2017 - одлука УС, 113/2017 и 95/2018 - аутентично тумачење – у даљем тексту: ЗоР), 740 професионалних возача Д категорије.

ДОКАЗ:

- правни основ радног ангажовања у виду фотокопија уговора о раду или копија другог правног основа у складу са Законом о раду, 

- М образац (ознака подобразаца зависи од основа ангажовања па у складу са тим и доставити исти) или други одговарајући доказ о пријави на обавезно социјално осигурање (пореске пријаве и сл.); у случају да понуђач не поседује одговарајући М образац, уз фотокопију наведеног уговора мора поднети доказ да је пријаву на обавезно социјално осигурање, односно своје обавезе у вези са наведеним, извршио (ће извршити) ускладу са чланом 35. став 2. Законом о раду, без обзира на основ ангажовања 

- Фотокопију важеће возачке дозволе Д категорије.

Напомене: 
# Наручилац ће прихватити следеће уговоре ван радног односа: Уговор о привременим и повременим пословима (само за лица која нису запослена или су запослена на непуно радно време); Уговор о делу (само ради обављања послова који су ван делатности послодавца, која (делатност) ће бити кључна за тумачење основаности закључења ове врсте уговора о радном ангажовању);
## Наручилац неће прихватити Уговоре о допунском раду као основ ангажовања јер истима се не може постићи прописани коефицијент, имајући у виду природу тих уговора, односно могућности ангажовања свега до једне трећине пуног радног времена.
### Понуде поднете супротно напоменама под # и ## ће бити одбијене као неприхватљиве

4.3. Алати, погонска или техничка опрема

УСЛОВ:

Понуђач мора да располаже са:

а) 339 аутобуса (32 минибусева, 245 соло аутобуса и 62 зглобних аутобуса) регистрованих за седење и стајање (неприхватљива су туристичка возила-аутобуси). Соло аутобуси морају имати минимално 2 (двоје) врата, зглобни аутобуси морају имати минимално 3 (троје) врата и минибис аутобуси морају имати минимум 1 (једна) врата, најмање ЕУРО 6 норме (возила са нормом ЕУРО 5 и мањом, неће бити прихватљива за наручиоца и таква понуда ће бити одбијена као неприхватљива), при чему су основни захтеви које возила морају да испуњавају дати у табели:

	
	
	Соло аутобус
	Зглоби аутобус
	Минибус аутобус

	Број врата са десне стране
	Минимално двоја врата
	Минимално троја врата
	Минимално једна врата
Минимална ширина једних врата 1.000мм

	
	
	
	

	
	
	
	

	Капацитет возила 
(седење + стајање)
(број путника са местом за возача)
	минимум 60
	минимум 120
	минимум 22

	
	
	
	

	
	
	
	

	Дужина возила
	максимум 15,00 m
	максимум 18,75 m
	максимум 8,00 m

	
	
	
	

	
	
	
	

	
	
	
	

	
	
	
	

	Капацитет хлађења
	минимум 26kW
	минимум 30kW
	минимум 10kW

	

Клима уређај
	Сви аутобуси морају имати исправан клима уређај. Клима уређај мора бити фабрички уграђен код соло аутобуса и зглобних аутобуса или накнадно уграђен само код минибус аутобуса (приликом укључења у рад минибус аутобус мора имати исправан клима уређај али он не мора бити фабрички уграђен, тј. може бити накнадно уграђен).

	
	

	
	

	
	

	
	




б) најмање два сервисна возила, односно „покретну радионицу“, врста возила – облика каросерије Н1 (теретно возило);

НАПОМЕНЕ за а):
Сва возила којима се учествује и на почетку рада морају бити минимум Еуро 6 норме.

Најстарија возила за доказивање критеријума за избор привредног субјекта, могу бити возила која су произведена и регистрована најкасније 1.1.2017. године, са целокупном конструкцијом и уграђеним агрегатима, склоповима, подсклоповима, деловима и другим уграђеним ставкама. Уколико се година прве регистрације и година производње разликују за више од једне календарске године, за датум прве регистрације узима се 31.12. године производње.

Минимум 50% возила (најмање 170 возилa од 339 захтеваних) морају бити  „тендерски нова возила”. Под термином “тендерски ново возило” подразумева се нов аутобус, тј. аутобус произведен и регистрован у 2023, 2024. години и новији, са целокупном конструкцијом и уграђеним агрегатима, склоповима, подсклоповима, деловима и другим уграђеним ставкама. Уколико се година прве регистрације и година производње разликују за више од једне календарске године, за датум прве регистрације узима се 31.12. године производње.

Минимум 20 % (најмање 68 возилa од 339 захтеваних) морају бити нова хибридна и/или електро возила. Под термином “ново хибридно и/или електро возило” подразумева се нов аутобус, тј. аутобус произведен у 2024. години и новији, са првом регистрацијом у 2024. године или касније, са целокупном конструкцијом и уграђеним агрегатима, склоповима, подсклоповима, деловима и другим уграђеним ставкама са хибридним или електро погоном. Уколико се година прве регистрације и година производње разликују за више од једне календарске године, за датум прве регистрације узима се 31.12. године производње. 

Највише 169 возила од 339 захтеваних захтевних возила, може бити произведено и регистровано најкасније 2022. године.

Минимално 100 (најмање 100 возила од 339 захтеваних)  ”соло” возила – аутобуса Класе II, са најмање 45 места за седење (укључујући и место возача. 

Минимално 35 (најмање 35 од 339 захтеваних)  „соло“ возила – аутобуса Класе I, који у делу иза задњих врата морају имати минимално 23 места за седење.

Минималан број места за седење у минибусима мора бити 18 укључујући и место возача.

Број резервних возила мора да буде 10% у односу на укупан број возила за обављање превоза на редовним линијама - односно најмање 34 резервних возила (с тим што се у случају броја са децималом потребан број заокружује на виши), које Превозник мора да обезбеди у року од 6 месеци од дана закључења јавног уговора.

ДОКАЗ: 

a) Понуђач доставља списак возила у слободној форми са минималним подацима у смислу марке, типа, броја шасије, регистарске ознаке и сл, фотокопију важећих саобраћајних дозвола, као и основе располагања у виду уговора о закупу или најму или лизингу возила, који важе у моменту отварања понуда, фотографије или фотокопије регистрационих налепница и одговарајући доказ о конструкцијским карактеристикама са бројем шасије, бројем мотора, врстом и типом мотора, емисионој класи и класи аутобуса (конструкцијскe карактеристикe произвођача или његовог генералног и/или овлашћеног заступника и/или потврда (по шасији возила, врсти и типу мотора) о конструкцијским карактеристикама возила издата од произвођача или његовог генералног и/или овлашћеног заступника и/или други одговарајући документ из кога се могу несумњиво утврдити тражене карактеристике). 

Наручилац је у склопу документације поступка дефинисао модел табеле коју препоручујемо да понуђачи користе приликом испуњења критеријума.

б) Понуђач доставља фотокопију или фотографију важеће саобраћајне дозволе, уговор о закупу, најму или лизингу возила, који важе у моменту отварања понуда, фотографију регистрационе налепнице и уверење о испитивању возила које се преправља или други одговарајући доказ.

Напомене за а) и б):

* За доказивање власништва је довољно да понуђач буде уписан као власник у саобраћајној дозволи.

** Уколико наведена возила, нису у власништву закуподавца или примаоца лизинга или ког другог даваоца возила понуђачу, потребно је да понуђач уз доказе доставити и правни основ располагања возила од стране свог закуподавца, имајући у виду да ће наручилац приликом стручне оцене понуда примењивати и одредбе Закона о финансијском лизингу ("Сл. гласник РС", бр. 55/2003, 61/2005, 31/2011 и 99/2011 - др. закони), Закона о облигационим односима ("Сл. лист СФРЈ", бр. 29/78, 39/85, 45/89 - одлука УСЈ и 57/89, "Сл. лист СРЈ", бр. 31/93, "Сл. лист СЦГ", бр. 1/2003 - Уставна повеља и "Сл. гласник РС", бр. 18/2020), али и других законских и подзаконских аката у зависности од природе случаја.

*** Нерегистровано возило или возило за које је истекла регистрација у моменту отварања понуда, односно које не потпада под прописане захтеве и карактеристике, не испуњава услов о техничком капацитету и таква понуда ће се сматрати неприхватљивом и биће одбијена од стране наручиоца.

**** У складу са важећим Законом о безбедности саобраћаја на путевима ("Сл. гласник РС", бр. 41/2009, 53/2010, 101/2011, 32/2013 - одлука УС, 55/2014, 96/2015 - др. закон, 9/2016 - одлука УС, 24/2018, 41/2018, 41/2018 - др. закон, 87/2018, 23/2019, 128/2020 - др. закон и 76/2023) неопходно је да корисник возила буде уписан у саобраћајној дозволи као такав, у случају закупа или лизинга.

***** Наручилац задржава право да изврши увид у јавно доступне податке и/или информације и/или документа на Порталу јавних набавки или другим званичним и релевантним интернет презентацијама државних или других органа, као и да се сходно ингеренцијама из члана 142. став 1. и 2. Закона о јавним набавкама обрати понуђачу/има, али и трећим лицима (издаваоцима докумената, произвођачима и/или дистрибутерима возила, Агенцији за безбедност саобраћаја, АМСС, надлежном Министарству и сл.) у складу са чланом 120. став 2. Закона о јавним набавкама, који имају посредне или непосредне везе са елементима понуде, са захтевом за додатним информацијама и/или додатном документацијом који/е могу помоћи приликом правилног утврђивања чињеничног стања и стварне садржине понуде.
